კონკურსში მონაწილეობის მიღებამდე, გთხოვთ დარწმუნდეთ რომ თქვენი ორგანიზაცია და საპროექტო იდეა ნამდვილად შეესაბამება GGP ადამიანის უსაფრთხოების საგრანტო პროგრამას. ძირითადი წესები კი შემდეგია:

1. პროექტი უნდა ემსახურებოდეს მწვავე და პირველადი პრობლემის გადაწყვეტას მოწყვლადი რეგიონებისთვის და ჯგუფისთვის;
2. პროექტი უნდა შეესაბამებოდეს სტრატეგიულ მისწრაფებებს (ეროვნულ და საერთაშორისო დონეზე – მათ შორის, გაეროს მდგრადი განვითარების მიზნებს);
3. პროექტი უნდა იყოს სოციალური ხასიათის **და არა** კომერციული ინტერესის მატარებელი;
4. პროექტმა პირდაპირი სარგებელი უნდა მოუტანოს მინიმუმ 100 ადამიანს;
5. პროექტი უნდა მოიცავდეს საჭიროების მყარ დასაბუთებას და ახსნას, თუ რატომ არ არის შესაძლებელი მისი დაფინანსდება სხვა წყაროებიდან;

სხვა საკვანძო კრიტერიუმი და პროცედურები აღწერილია ქვემოთ:

|  |  |  |
| --- | --- | --- |
| 1. **გრანტის მაქსიმალური მოცულობა:** | **დაახლოებით**  **70 000** **აშშ დოლარი**[[1]](#footnote-1) | |
| 1. **განხორციელების პერიოდი:** | **1** წელი ან ნაკლები (გთხოვთ, დაგეგმოთ პროექტი ისე, რომ დამატებითი დრო დაიტოვოთ გაუთვალისწინებელი შემთხვევებისთვის. პროექტის განხორციელების ერთწლიანი ვადის გადაცულება უარყოფითად აისახება მომავალში პროექტის მიღების შესაძლებლობებზე). | |
| 1. **გეოგრაფიული არეალი:** | საქართველო (ოკუპირებული ტერიტორიების გარდა) | |
| 1. **სავალდებულო გამოცდილება:** | მინიმუმ 2 წლიანი გამოცდილება (რეგისტრირებული და პრაქტიკული) | |
| 1. **გრანტის მიღება შეუძლია:** | არასამთავრობო, არასამეწარმეო ორგანიზაციები, კერძოდ:   * ადგილობრივი და საერთაშორისო არასამთავრობო ორგანიზაციები; * ადგილობრივი თვითმმართველობები (მერია);   გამონაკლის შემთხვევებში:   * საგანმანათლებლო და სამედიცინო დაწესებულები; * სამთავრობო დაწესებულებები (სსიპ); | |
| 1. **გრანტის თანხით შესაძლებელია დაფინანსდეს:** | ***შესაძლოა დაფინანსდეს:***   * მშენებლობა/რეაბილიტაცია; * მძიმე ტექნიკის /სამედიცინო ტექნიკის/სოფლის მეურნეობის ტექნიკის შეძენა (მინიმუმ 20–წლიანი საექსპლუატაციო ვადით); * ტრენინგები (მხოლოდ იმ შემთხვევაში, თუ პროექტის განუყოფელი ნაწილია და აუცილებელია ძირითადი პროექტის განხორციელებისთვის და მისი ოდენობა არ აღემატება პროექტის 5%–ს; * სხვა მსგავსი. | ***არ ფინანსდება:***   * ხელფასები; * გადასახადები (დღგ, სხვა); * საბანკო მოსაკრებელი; * ადმინისტრაციული და კომუნალური ხარჯები; * სარეზერვო თანხა; * სწავლის ან კვლევის საფასური; * უძრავი ქონების შეძენა; * წვრილი ტექნიკა (კომპიუტერი, ფოტოაპარატი და ა.შ.); * პროექტის მომზადების ან საზოგადოებასთან წინასწარი კონსულტაციის ხარჯები; * საბრუნავი თანხა, ინდივიდებისა ან კერძო კომპანიებისთვის კომერციული მოგებისთვის; * ქირა; * საკვების, წამლების, ტანსაცმლის ან სხვა მსგავსი პროდუქციის/მომსახურების შეძენა; * პროექტის მომზადების ხარჯები; * წიგნები; * ავტომობილი (გარდა სპეც. დანიშნულების მსხვილი ტექნიკისა); * დანადგარების შენახვის/ექსპლუატაციის ხარჯი. |
| 1. **სავალდებულოდ წარსადგენი საბუთების ნუსხა:** | 1. ***სავალდებულო: მხოლოდ ის პროექტები იქნება განხილული, რომლებიც სრულყოფილად წარადგენენ საპროექტო განაცხადს***    1. GGP სააპლიკაციო ფორმა;    2. ფინანსური ისტორია (ბოლო 2 წლის მოგება–ზარალის ფორმა);    3. საჯარო რეესტრის ამონაწერი;    4. შემოსავლების სამსახურის ამონაწერი;    5. პროექტის ადგილმდებარეობის ფოტოები;    6. შენობის/დანადგარების ამჟამინდელი მდგომარეობის ამსახველი ფოტომასალა (არსებობის შემთხვევაში). 2. ***დამატებითი: იდეალურ პირობებში, ყველა დამატებითი საბუთიც უნდა წარადგინოთ ძირითად საბუთებთან ერთად. თუმცა, ამ საბუთების წარმოდგენა შემდგომ ეტაპზეც შეიძლება თუ თქვენი პროექტი წინასწარი შერჩევის საფეხურს გადალახავს:***     1. გარანტიის წერილი (თანადაფინანსების, მდგრადობის და სხვა მნიშვნელოვანი საკითხების);    2. მშენებლობის სქემატური ნახაზი/გეგმა;    3. ფინანსური მართვის და შესყიდვების წესი;    4. ორგანიზაციის წესების მოკლე აღწერა, თუ როგორ იქნება უზრუნველყოფილი რომ თავიდან აირიდოთ კორუფცია, უზრუნველყოთ მაღალი ხარისხი, როგორია თქვენი რისკების მართვის გეგმა და შესყიდვების მკაფიო პროცედურები;    5. მონიტორინგის გეგმა (განრიგი+ლოგიკური ჩარჩო საელჩოს მხრიდან მონიტორინგისთვის);    6. შესაძენი ტექნიკის აღწერა, წინასწარი საბაზრო მოკვლევა (მინიმუმ 3 ფასის შედარება);    7. რეკომენდაციები/მხარდაჭერის წერილები;    8. ბოლო სამი წლის აუდიტის დასკვნები;    9. თუ პროექტი ითვალისწინებს თანადაფინანსებას, თანადამფინანსებლის ფინანსური ისტორია (ბოლო 2 წლის);    10. თანადაფინანსების არსებობის შემთხვევაში, მისი დეტალური ჩაშლა;    11. თანამშრომლობის მარეგულირებელი საბუთები (მემორანდუმი, შეთანხმება, და ა.შ.);    12. წინა დონორებისა და პარტნიორების საკონტაქტო ცხრილი;    13. კვლევების ბმულები ინტერნეტში, და მოკლე აღწერა, თუ პროექტის რომელ ნაწილს ადასტურებს აღნიშნული კვლევა და რატომ არის ის მნიშვნელოვანი პროექტის დასაბუთებისთვის;    14. ორგანიზაციის რეგისტრაციის და მარეგულირებელი საბუთები (წესდება, ეთიკის კოდექსი და სხვა);    15. სხვა დამატებითი საბუთები (ფოტო, ვიდეო მასალა, ინტერვიუები, და ა.შ.). | |
| 1. **საპროექტო განაცხადის ენა:** | ინგლისური | |
| 1. **პროექტების რაოდენობა:** | თითოეულ ორგანიზაციას შეუძლია მიიღოს დაფინანსება მაქსიმუმ 3 ჯერ ზედიზედ, წინა გამოცდილების გათვალისწინებით | |
| 1. **აპლიკაციის წარდგენა:** | **განაცხადების წარდგენის საბოლოო ვადა: 15 თებერვალი, 15:00 განაცხადები წარადგინეთ შემდეგ ელ. ფოსტაზე:** [**grassroot2@tb.mofa.go.jp**](mailto:grassroot2@tb.mofa.go.jp)  **ელ. ფოსტის/საბუთის მოცულობა არ უნდა აღემატებოდეს 10 მეგაბაიტს.** | |

**სად მივიღოთ დამატებითი ინფორმაცია?**

საგრანტო პროგრამის შესახებ ინფორმაცია ხელმისაწვდომია საელჩოს ფეისბუკ ან ვებ–გვერდზე. ასევე შეგიძლიათ მოგვწეროთ კითხვებით: [**grassroot2@tb.mofa.go.jp**](mailto:grassroot2@tb.mofa.go.jp), სადაც უნდა მოგვწეროთ თქვენი ორგანიზაციის შესახებ მოკლე ინფორმაცია, მისი გამოცდილება, საკონტაქტო პირი, ვებ–გვერდი და თქვენთვის საინტერესო პროექტის სფერო/სექტორი. ამის შემდეგ, თქვენ დარეგისტრირდებით განახლებად საკონტაქტო ბაზაში და მიიღებთ ინფორმაციას საკონსულტაციო შეხვედრებისა და საგრანტო პროგრამის შესახებ.

**დამატებითი ინფორმაცია და კონსულტაცია:**

თუ ეძებთ ინფორმაციას, რომელიც ვებ–გვერდზე არ არის ხელმისაწვდომი, ან თუ გსურთ დამატებითი ინფორმაციის მიღება საგრანტო პროგრამასთან დაკავშირებით, დაუკავშირდით საელჩოს საგრანტო კონსულტანტს: **ელ.ფოსტა:** [grassroot2@tb.mofa.go.jp](mailto:grassroot2@tb.mofa.go.jp)

1. თანხა ყოველწლიურად იცვლება, საშუალოდ კი 10 მილიონ იენს შეადგენს. [↑](#footnote-ref-1)